## **CRITERIS AVALUABLES A TRAVÉS DE JUDICIS DE VALOR: 50 Punts**

Els criteris vinculats a l’objecte del contracte que depenen d’un judici de valor i que serviran de base per a l’adjudicació del contracte són els següents:

**1. Organització i prestació del servei……………………………. fins a 50 punts:**

1. Documentació a presentar:

El licitador, en base a la informació que consta al Plec de Prescripcions Tècniques haurà de presentar una informe o memòria tècnica on descrigui breument la metodologia de treball que emprarà en la realització del servei, tenint en compte la sistemàtica que utilitzarà per a dur a terme la prestació amb les especificitats particulars que garanteixin la seva correcta execució i interrelació amb l’ IR-SANT PAU (fases, cronologia, organigrama del personal destinat al servei, mitjans de comunicació...).

Així mateix, en cas del **LOT 1,** haurà de contenir una proposta de programació de visites amb els investigadors, indicant la seva duració, necessàries per preparar la sol·licitud completa de la bonificació.

En cas del **LOT 2,** cronologia del procés d’auditoria fins a l’emissió del certificat.

1. Valoració:

* Es valorarà la metodologia presentada pel licitador que millori, desenvolupi i/o complementi les tasques pròpies enumerades al PPT. Altrament es valorarà negativament la manca de coherència de les tasques enumerades al PPT.
* Així mateix es valorarà en aquest apartat la identificació dels aspectes transcendentals del servei i les mesures que es proposi adoptar per a garantir una adequada solució/tractament en cas de ser adjudicatari. No es valoraran els aspectes que siguin d’aplicació a generalitats del servei i per tant que no siguin rellevants.
* Es valoraran els mecanismes proposats a l’inici del contracte, iniciada l’execució i abans de la seva finalització per assegurar el compliment exacte del contracte (termini i abast).
* En cas del **LOT 1,** es valorarà també la concentració de visites i la programació de les mateixes a la major brevetat possible. També es valorarà la formació d'un equip de persones destinades a l'execució del servei. Es valorarà la seva millor qualificació professional i el seu major número. Es valoraran millor les propostes que proporcionin facilitats que suposin un menor impacte en el Treball dels investigadors assegurant l'obtenció de la informació necessària per a tramitar la sol·licitud de la Bonificació.
* En cas del **LOT 2**, es valorarà també la programació de les auditories, així com la formació d'un equip de persones destinades a l'execució del servei. Es valorarà la seva millor qualificació professional i el seu major número.

1. Puntuació: En funció del nivell de descripció de la metodologia es puntuarà de la següent manera, d’acord amb com millori, desenvolupi i complementi les tasques i processos enumerats al PPT:

* **Metodologia de treball (desenvolupament de les tasques enumerades al PPT, incloent els mitjans de comunicació amb l’IR-SANT PAU).................................................................... fins a 25 punts:** 
  + La proposta de prestació del servei és molt completa, denota un ampli coneixement en el servei, indicant aspectes significatius. La descripció és exhaustiva i coherent amb el projecte plantejat. Descriu de forma exhaustiva els mecanismes, interns i externs, que assegurin la qualitat del servei, proposats a l’inici del contracte, iniciada l’execució i abans de la seva finalització per assegurar el compliment exacte del contracte. Puntuació: **De 15 a 25 punts.**
  + La descripció és completa sense destacar els aspectes significatius que cal tenir en compte en la seva execució. La descripció compleix els requeriments del projecte, sense entrar en detalls concrets. Descriu de forma genèrica els mecanismes que assegurin la qualitat del servei, proposats a l’inici del contracte, iniciada l’execució i abans de la seva finalització per assegurar el compliment exacte del contracte**. De** **7 a 14 punts.**
  + La descripció és poc concreta i denota poc coneixement del servei. La descripció presenta algunes mancances que caldrà replantejar. No descriu els mecanismes que assegurin la qualitat del servei, proposats a l’inici del contracte, iniciada l’execució i abans de la seva finalització per assegurar el compliment exacte del contracte. **De 6 a 1 punts.**
  + No presenta la documentació requerida al criteri **= 0 punts.** **La no presentació d’aquesta documentació tindrà la consideració de requisit no esmenable.**
* **Cronograma de treball (duració de les tasques tenint en compte el termini d’execució del contracte)................................. fins a 15 punts:** 
  + El cronograma de treball del servei és molt complet, denota un ampli coneixement en el servei, indicant aspectes significatius. La descripció és exhaustiva i coherent en el temps amb el projecte plantejat per assegurar el compliment exacte del contracte. Puntuació: **De 10 a 15 punts.**
  + El cronograma de treball del servei és complert sense destacar els aspectes significatius que cal tenir en compte en la seva execució. La descripció compleix els requeriments del projecte, sense entrar en detalls concrets. Descriu de forma genèrica els mecanismes que assegurin el compliment del contracte en el temps. **De 4 a 9 punts.**
  + El cronograma de treball del servei és poc concret. La descripció presenta algunes mancances que caldrà replantejar. No descriu els mecanismes que assegurin l’execució del contracte en el temps indicat al PPT i genera dubtes del compliment del contracte. **De 3 a 1 punts.**
  + No presenta la documentació requerida al criteri **= 0 punts.** **La no presentació d’aquesta documentació tindrà la consideració de requisit no esmenable.**
* **Organigrama del personal destinat al servei............... fins a 10 punts:** 
  + L’organigrama de treball del personal destinat al servei permet verificar la formació i els coneixements de forma exhaustiva i coherent amb el projecte plantejat. Es valorarà la seva millor qualificació professional i el seu major número i la resta proporcionalment. Puntuació: **De 5 a 10 punts.**
  + L’organigrama de treball del personal destinat al servei és poc concreta i no permet verificar la formació i els coneixements de forma exhaustiva i coherent amb el projecte plantejat. De **1 a 4 punts.**
  + No presenta la documentació requerida al criteri **= 0 punts.** **La no presentació d’aquesta documentació tindrà la consideració de requisit no esmenable.**

**Es requereix una puntuació mínima de 25 punts en l'avaluació de l'oferta tècnica per a poder continuar en el procés de selecció i passar a l'avaluació de l'oferta econòmica. Les empreses que no obtinguin com a mínim 25 punts en l'avaluació tècnica seran excloses del procés.**